A Bizottság 548/89/EGK rendelete

(1989. február 28.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 20/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában ismertetett árukat a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. február 28-án.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

+++++ TIFF +++++

1.Könnyű, bő szabású, kötött ruhanemű (100 % pamut), amely a test felső részét borítja és combközépig ér. A ruhanemű nyakkivágása bő szabású és kerekített, ujja rövid és bő; a ruhanemű alja beszegett. Az ujjvégekre kötött, bordázott szegélyt varrtak. A deréknál egy, a baloldali oldalvarrásba bedolgozott összehúzó zsinór található. (Lásd a 400. sz. fotót.) | 61044200 | A besorolást a Kombinált Nómenklatúra 1. és 6. általános értelmezési szabálya, valamint a 6104 és a 61044200 KN-kód szövege határozzák meg. A hálóingként történő besorolás kizárt, mivel a kérdéses ruhanemű nem határozható meg egyértelműen kizárólag éjszakai viseletre szánt termékként. |

+++++ TIFF +++++

2.Könnyű, bő szabású, kötött ruhanemű (65 % poliészter, 35 % pamut), amely a test felső részét borítja és combközépig ér. A ruhanemű nyakkivágása kerek, bő szabású, bő szabású ujja nagyon rövid, a ruhanemű alja beszegett. A ruhanemű nyakkivágása körül és az ujjvégekre kötött bordázott szegélyt varrtak. A derékon egy, az oldalvarrásba bedolgozott összehúzó zsinór és a húzózsinór átbújtatására szolgáló övbújtatók találhatók. (Lásd a 401. sz. fotót.) | 61044300 | A besorolást a Kombinált Nómenklatúra 1. és 6. általános értelmezési szabályai, valamint a 6104 és a 61044300 KN-kód szövege határozzák meg. A hálóingként való besorolás kizárt, mivel a kérdéses ruhanemű nem határozható meg egyértelműen kizárólag éjszakai viseletre szánt termékként. |

+++++ TIFF +++++

3.Könnyű, bő szabású, kötött ruhanemű (100 % szintetikus szál), amely a test felső részét borítja és combközépig ér. A ruhanemű nyakkivágása kerekített, bő szabású, ujja nagyon rövid és bő; a ruhanemű alja beszegett. Az ujjvégekre kötött, bordázott szegélyt varrtak. A deréknál egy, a baloldali oldalvarrásba bedolgozott kötött összehúzó zsinór található. (Lásd a 405. sz. fotót.) | 61044300 | A besorolást a Kombinált Nómenklatúra 1. és 6. általános értelmezési szabályai, valamint a 6104 és a 61044300 KN-kód szövege határozzák meg. A hálóingként való besorolás kizárt, mivel a kérdéses ruhanemű nem határozható meg egyértelműen kizárólag éjszakai viseletre szánt termékként. |

--------------------------------------------------